ไหนๆ จะผ่านเพชรบุรีไปปะจวบอยู่แล้ว เลยว่าจะแวะพักรถ แล้วก็ฝากท้องแถวอำเภอเขาย้อยก่อนจะยิ่งยาวไปประจวบ ขับมาเรื่อยเห็นร้านข้าวแกงใหญ่โตอยู่ข้างทาง ติดถนนเลยแวะไป มีที่จอดรถกว้างขวาง ถ้าจะมาร้านนี้วิ่งเส้นถนนเพชรเกษมฝั่งขาลงใต้ พอถึงแยกวังมะนาว เลี้ยวซ้ายไปประมาณ 9-10 กม. จะเจอร้านข้าวแกงแม่ล้วนอยู่ซ้ายมือ มีข้าวแกงให้เลือกหลากหลายเมนู ก๋วยเตี๋ยว ผลไม้ก็มี ถึงกับเลือกไม่ถูกว่าจะกินอะไรดี มีโซนของฝากไว้ให้เลือกซื้อมากมาย เนื่องจากร้านค่อนข้างใหญ่ ร้านนี้ต้องบริการตัวเอง เลือกกับข้าว แล้วยกใส่ถาด เดินไปจ่ายเงินที่แคชเชียร์ แล้วไปนั่งกินที่โต๊ะได้ตามใจชอบได้เลย ร้านเปิดทุกวันตั้งแต่ 06.00 – 17.00 น. ติดต่อโทร 032-562384